Baila el Chiki-chiki

«Baila el Chiki-chiki» (), Ռոդոլֆո Չիկիլիկուատրեի կատարմամբ Իսպանիայի երգը Բելգրադում (Սերբիա) կայացած Եվրատեսիլ 2008 երգի մրցույթում։ Երգի բառերի հեղինակներն են Ռոդոլֆո Չիկիլիկուատրեն և Ընկերները։ Երգը միանգամից մասնակցել է մրցույթի եզրափակիչ փուլին և հավաքած 55 միավորով գրավել է 16-րդ հորիզոնականը։

Պատմություն 

Երգն իրենից ներկայացնում էր ռեգետոն ժանրի երաժշտություն, որը լի էր Վենեսուելայի նախագահ Ուգո Չավեսին, Իսպանիայի թագավոր Խուան Կառլոսին և Իսպանիայի վարչապետ Խոսե Լուիս Ռոդրիգես Սապատերոյին ուղղված կատակներով և մեջբերումներով։ Սակայն երգի բառերը ենթարկվել են փոփոխման, քանի որ Եվրոպական հեռարձակողների միությունը չի թույլատրում այնպիսի երգերի մասնակցությունը մրցույթին, որոնց մեջ կան քաղաքական ակնարկներ։

Երգի վերջնական տարբերակն ներառում է ակնարկներ հայտնի իսպանացիների (Ֆեռնանդո Ալոնսո, Խավիեր Բարդեմ, Անտոնիո Բանդերաս, Պեդրո Ալմոդովար, Պաու Գասոլ), 1995 թվականի իսպանական «La Macarena» երգի, Մայքլ Ջեքսոնի և Ռոբոկոպի մասին։

Հիթ շքերթներ

Շաբաթական հիթ շքերթներ

Հիթ շքերթները տարվա ավարտին

Ծանոթագրություններ

Արտաքին հղումներ 
 Եվրատեսիլ 2008 երգի մրցույթի պաշտոնական կայք
 Երգի բառեր և երաժշտություն
 Ռոդոլֆո Չիկիլիկուատրեի պաշտոնական կայք 
 Ռոդոլֆո Չիկիլիկուատրեի նախկին պաշտոնական կայք
 Վերջնական տեսահոլովակ

 
Իսպանիայի երգերը Եվրատեսիլ երգի մրցույթում